Időjárás - Csaknem az egész ország területén eső várható | Bumm.sk
2019. november 4. hétfő - 07:20
Felhős, borús idővel kezdődik a hét, országszerte előfordulhatnak záporok és eső. A nap folyamán a nyugati és középső régiókban a felhőzet felszakadozhat.
A legmagasabb nappali hőmérséklet 11-16 °C között alakul. Az 1500 méteres tengerszint feletti magasságban fekvő területeken csupán 6 °C-ig kúszhat fel a hőmérők higanyszála.
A szél sebessége 10-30 km/h körül mozoghat, de helyenként akár 55 km/h-s széllökések is várhatók. A meteorológusok viharos szélre figyelmeztetnek a hegységekben.
A várt csapadékmennyiség 10 mm, Közép- és Kelet-Szlovákiában akár 20 mm.
A legmagasabb fokú riasztás érvényes a viharok miatt az olaszországi Liguriában 2019. november 3. A legmagasabb fokozatú készültséget rendelte el az olasz polgári védelem az olaszországi Liguria tartományban a vasárnap érkezett heves viharok és az esőzés miatt.
Markáns, nagykiterjedésű ciklon örvénylik a Brit-szigetek fölött, döntően ez alakítja a kontinens időjárását.
Áramlási rendszerében dél, délnyugat felől több hullámban érkezik az enyhe, nedves levegő Európa fölé, emiatt sokfelé fordul elő eső, zápor, illetve délen zivatarok is kialakulnak. 20 mm-t meghaladó napi csapadékösszeget elsősorban Nagy-Britannia és Franciaország nyugati feléről, valamint Olaszországból és környékéről jelentenek.
A déli, délnyugati áramlás hatására Németországban az átlagosnál melegebb az idő, ott 15-20 °C között alakul a csúcshőmérséklet, a mediterrán térségben van ennél kissé melegebb, de a 25 °C fölötti maximumok ott is ritkák. Anticiklon mindössze a Skandináv-félsziget északi részein, valamint a Kaukázustól északra határozza meg az időjárást.
Hétfő estig a Kárpát-medence fölött hidegfront vonul át újabb csapadék kíséretében.
Nyitókép: Időkép
EU: Minden korábbinál több országot sújtottak tavaly erdőtüzek
Minden korábbinál több országban pusztítottak tavaly nagy kiterjedésű erdőtüzek, Európában ugyanakkor az érintett területek mérete alatta maradt a sokéves átlagnak - írta friss jelentésében az Európai Bizottság.
Kiderítették, hogy merre vezetett Ötzi, az ősember utolsó útja